ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI DE URBANISM**

Nr. \_\_\_\_\_\_\_\_\_ din \_\_\_\_\_\_\_\_2025

# RAPORT DE SPECIALITATE

la proiectul de hotărâre privind

privind aprobarea acordului de colaborare între Municipiul Câmpulung Moldovenesc şi societatea Molocea Park S.R.L., în vederea amenajării unui patinoar pe terenul de sport situat în Câmpulung Moldovenesc, strada 22 Decembrie f.n., proprietatea publică a municipiului Câmpulung Moldovenesc

**INIŢIATOR PROIECT DE HOTÃRÂRE:**

 Primar, Negură Mihăiță

Analizând proiectul de hotărâre privind aprobarea acordului de colaborare între Municipiul Câmpulung Moldovenesc şi societatea Molocea Park S.R.L., în vederea amenajării unui patinoar pe terenul de sport situat în Câmpulung Moldovenesc, strada 22 Decembrie f.n., proprietatea publică a municipiului Câmpulung Moldovenesc, aducem următoarele precizări:

Pe amplasamentul propus, a funcționat începând cu sezonul de iarnă din anul 2018 un patinoar artificial, deoarece condițiile climatice nu au mai fost favorabile amenajării unui patinoar natural. Acesta a funcționat în baza unui acord de colaborare dintre Municipiul Câmpulung Moldovenesc și deținătorul echipamentului patinoarului.

Prin aprobarea unui nou acord de colaborare cu MOLOCEA PARK SRL, se poate continua tradiția patinoarului în Câmpulung Moldovenesc spre bucuria comunității.

Programul de funcționare al patinoarul va fi între 10:00-21:00 și va asigura următoarele facilități:

* 300 de perechi de patine, la un tarif de închiriere de 20 lei/perechea pe serie (2 ore);
* în intervalul 10:00-12:00 intrarea gratuită pe patinoar;
* intrarea gratuită pe patinoar a elevilor pentru realizarea orelor de sport;
* abonamente cu reducere, 10 intrări – 150 lei;
* tarif intrare pe patinoar 20 lei de persoană pe serie (2 ore);
* tarif închiriere ajutător (delfin, pinguin, urs) – 15 lei pe serie (2 ore).

Suprafața totală a terenului de sport este de 2028 mp, fiind suficientă pentru instalarea unui patinoar artificial. Terenul este identificat cadastral prin imobilul cu nr. cadastral 34386 din CF 34386 Câmpulung Moldovenesc și face parte din domeniul public al municipiului.

Ca și în sezoanele precedente, prin acest acord de colaborare Primăria Municipiului Câmpulung Moldovenesc pune la dispoziție terenul, se obligă să asigure racordul la o sursă de apă, branșamentul la o sursă de energie electrică și să achite 85% din contravaloarea consumului de energie electrică. Obligațiile colaboratorului sunt cele prevăzute de prezentul acord de colaborare.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Direcția tehnică și urbanism,****Director executiv adjunct,**Istrate Luminița | **Serviciu patrimoniu,****Șef serviciu,**Niță Marcela Luminița**Compartiment administrare****domeniul public și privat,**Nuțescu Elvira |